
74                                           DR.31.10.2018                                                                                                                                            

 
Datuk Seri Dr. Haji Dzulkefly bin Ahmad: Terima kasih Tuan Yang di-Pertua dan 

terima kasih Yang Berhormat Kubang Kerian. Saya dalam urutan jawapan saya ini akan 
menyinggung persoalan tersebut. Namun secara ringkasnya dahulu, kita bekerjasama 
dengan JAKIM dan dari sudut itu, penelitian dan kita cermati isu dan perkara ini dan mungkin 
saya akan singgung dalam penghuraian saya Tuan Yang di-Pertua. Ya.  

Tuan Sanisvara Nethaji Rayer a/l Rajaji [Jelutong]: Yang Berhormat Menteri, ada 
sedikit perkara yang saya mohon penjelasan memandangkan Yang Berhormat Menteri 
mengulas tentang penyakit-penyakit yang berjangkit dan sebagainya. Persoalan saya, 
adakah kementerian bercadang untuk mendirikan satu pusat di lapangan-lapangan terbang? 
Kadangkala kita lihat di Pulau Pinang ada juga tempat di mana pemeriksaan dibuat terhadap 
pengunjung daripada luar negara untuk memastikan bahawa kedatangan mereka ini tidak 
menyebabkan juga merebaknya penyakit-penyakit yang serius. Kadangkala sahaja perkara 
ini dilakukan di Pulau Pinang.  

Akan tetapi baru-baru ini bila saya balik daripada luar negara, saya lihat di Lapangan 
Terbang Antarabangsa KLIA, cuma ada pemeriksaan imigresen sahaja. Tidak ada 
pemeriksaan oleh Kementerian Kesihatan untuk memastikan bahawa pengunjung yang 
datang daripada luar negara itu juga menjalani pemeriksaan. Akan tetapi di luar negara, bila 
kita pergi ke luar negara, ada pemeriksaan-pemeriksaan begitu untuk memastikan bahawa 
penyakit-penyakit ini yang dibawa oleh pengunjung daripada luar negara tidak merebak. Itu 
adalah perkara yang saya mohon penjelasan.  

Datuk Seri Dr. Haji Dzulkefly bin Ahmad: Terima kasih Yang Berhormat Jelutong. 
Secara ringkasnya saya boleh sebutkan bahawa hanya ketika wujud epidemik, seperti ini 
dibuat seperti umpamanya apabila berlaku H1N1, Japanese Encephalitis dan sebagainya. 
Penyakit-penyakit apabila begitu. Namun, mungkin atas persoalan kos dan juga atas 
persoalan convenience. Selalunya tourist ataupun pengunjung, mereka tidak mahu, dari 
sudut hassle, dari sudut keselesaan mereka untuk mereka lalui screening seumpama itu 
Tuan Yang di-Pertua. Cuma apabila berlaku outbreak seperti ini, memang kita lakukan.  

Tuan Yang di-Pertua, saya melangsungkan jawapan ini. Kementerian Kesihatan juga 
memantau kes penolakan vaksin dan terdapat segelintir ibu bapa yang menggunakan 
perkhidmatan klinik kesihatan yang menolak imunisasi. Maksudnya yang menolak imunisasi 
ini masih lagi menggunakan fasiliti-fasiliti kita. Kes penolakan vaksin telah meningkat dari 
sudut statistik Tuan Yang di-Pertua. Kes penolakan vaksin telah meningkat dari 918 kes pada 
tahun 2014 kepada 1,451 pada tahun 2015. Ia terus meningkat pada tahun 2016 dengan 
1,603 kes dan menunjukkan penurunan pula pada tahun 2017 dengan 1,404 kes.  

Walau bagaimanapun, data ini hanya dikumpul di klinik-klinik kesihatan kerajaan 
sahaja dan tidak menggambarkan situasi sebenar yang berlaku dalam negara ketika ini. 
Maksudnya kalau dari sudut ini adalah hanya fasiliti-fasiliti Kementerian Kesihatan Malaysia 
(KKM), tidak termasuk swasta dan fasiliti-fasiliti yang lain Tuan Yang di-Pertua, termasuklah 
Hospital Universiti di bawah Kementerian Pendidikan dan seumpamanya.  

Kementerian Kesihatan Malaysia (KKM) memandang serius kes ibu bapa yang 
menolak vaksin ini dan telah menjalankan pemantauan secara berterusan. Ibu bapa yang 
menolak pemberian imunisasi dirujuk kepada Pakar Perubatan Keluarga atau Family 
Medicine Specialist (FMS) dengan izin, dan akan diberi kaunseling dan nasihat bimbing 
tentang kepentingan imunisasi dan bahaya bencana penyakit cegahan vaksin kerana 
penyakit-penyakit ini adalah preventable, dapat dielakkan dengan imunisasi ataupun vaksin. 
Antara usaha yang dijalankan oleh Kementerian Kesihatan Malaysia (KKM) adalah antara 
lain, menjawab persoalan Yang Berhormat Kubang Kerian sebentar tadi: 

(i) membuat kenyataan akhbar termasuk kenyataan akhbar bersama 
JAKIM untuk memberitahu masyarakat gambaran sebenar tentang 
keperluan imunisasi dan fatwa oleh pihak JAKIM; 

(ii) melakukan jelajah kesihatan bersama Jabatan Kemajuan Islam 
Malaysia (JAKIM); 

(iii) mengadakan forum serta seminar di negeri-negeri; 

(iv) mengadakan sambutan Hari Imunisasi Sedunia setiap tahun di 
peringkat nasional dan negeri-negeri dengan pengisian seminar, 
ceramah, pameran dan edaran bahan pendidikan kesihatan dan lain-
lain; 



Datuk Seri Dr. Haji Dzulkefly bin Ahmad: Terima kasih Tuan Yang di-Pertua dan. terima kasih Yang Berhormat Kubang Kerian. Saya dalam urutan jawapan saya ini akan menyinggung persoalan tersebut. Namun secara ringkasnya dahulu, kita bekerjasama dengan JAKIM dan dari sudut itu, penelitian dan kita cermati isu dan perkara ini dan mungkin saya akan singgung dalam penghuraian saya Tuan Yang di-Pertua. Ya. Tuan Sanisvara Nethaji Rayer a/l Rajaji [Jelutong]: Yang Berhormat Menteri, ada sedikit perkara yang saya mohon penjelasan memandangkan Yang Berhormat Menteri mengulas tentang penyakit-penyakit yang berjangkit dan sebagainya. Persoalan saya, adakah kementerian bercadang untuk mendirikan satu pusat di lapangan-lapangan terbang? Kadangkala kita lihat di Pulau Pinang ada juga tempat di mana pemeriksaan dibuat terhadap pengunjung daripada luar negara untuk memastikan bahawa kedatangan mereka ini tidak menyebabkan juga merebaknya penyakit-penyakit yang serius. Kadangkala sahaja perkara ini dilakukan di Pulau Pinang. Akan tetapi baru-baru ini bila saya balik daripada luar negara, saya lihat di Lapangan Terbang Antarabangsa KLIA, cuma ada pemeriksaan imigresen sahaja. Tidak ada pemeriksaan oleh Kementerian Kesihatan untuk memastikan bahawa pengunjung yang datang daripada luar negara itu juga menjalani pemeriksaan. Akan tetapi di luar negara, bila kita pergi ke luar negara, ada pemeriksaan-pemeriksaan begitu untuk memastikan bahawa penyakit-penyakit ini yang dibawa oleh pengunjung daripada luar negara tidak merebak. Itu adalah perkara yang saya mohon penjelasan. Datuk Seri Dr. Haji Dzulkefly bin Ahmad: Terima kasih Yang Berhormat Jelutong. Secara ringkasnya saya boleh sebutkan bahawa hanya ketika wujud epidemik, seperti ini dibuat seperti umpamanya apabila berlaku H1N1, Japanese Encephalitis dan sebagainya. Penyakit-penyakit apabila begitu. Namun, mungkin atas persoalan kos dan juga atas persoalan convenience. Selalunya tourist ataupun pengunjung, mereka tidak mahu, dari sudut hassle, dari sudut keselesaan mereka untuk mereka lalui screening seumpama itu Tuan Yang di-Pertua. Cuma apabila berlaku outbreak seperti ini, memang kita lakukan. Tuan Yang di-Pertua, saya melangsungkan jawapan ini. Kementerian Kesihatan juga memantau kes penolakan vaksin dan terdapat segelintir ibu bapa yang menggunakan perkhidmatan klinik kesihatan yang menolak imunisasi. Maksudnya yang menolak imunisasi ini masih lagi menggunakan fasiliti-fasiliti kita. Kes penolakan vaksin telah meningkat dari sudut statistik Tuan Yang di-Pertua. Kes penolakan vaksin telah meningkat dari 918 kes pada tahun 2014 kepada 1,451 pada tahun 2015. Ia terus meningkat pada tahun 2016 dengan 1,603 kes dan menunjukkan penurunan pula pada tahun 2017 dengan 1,404 kes. Walau bagaimanapun, data ini hanya dikumpul di klinik-klinik kesihatan kerajaan sahaja dan tidak menggambarkan situasi sebenar yang berlaku dalam negara ketika ini. Maksudnya kalau dari sudut ini adalah hanya fasiliti-fasiliti Kementerian Kesihatan Malaysia (KKM), tidak termasuk swasta dan fasiliti-fasiliti yang lain Tuan Yang di-Pertua, termasuklah Hospital Universiti di bawah Kementerian Pendidikan dan seumpamanya. Kementerian Kesihatan Malaysia (KKM) memandang serius kes ibu bapa yang menolak vaksin ini dan telah menjalankan pemantauan secara berterusan. Ibu bapa yang menolak pemberian imunisasi dirujuk kepada Pakar Perubatan Keluarga atau Family Medicine Specialist (FMS) dengan izin, dan akan diberi kaunseling dan nasihat bimbing tentang kepentingan imunisasi dan bahaya bencana penyakit cegahan vaksin kerana penyakit-penyakit ini adalah preventable, dapat dielakkan dengan imunisasi ataupun vaksin. Antara usaha yang dijalankan oleh Kementerian Kesihatan Malaysia (KKM) adalah antara lain, menjawab persoalan Yang Berhormat Kubang Kerian sebentar tadi: (i) membuat kenyataan akhbar termasuk kenyataan akhbar bersama JAKIM untuk memberitahu masyarakat gambaran sebenar tentang keperluan imunisasi dan fatwa oleh pihak JAKIM; (ii) melakukan jelajah kesihatan bersama Jabatan Kemajuan Islam Malaysia (JAKIM); (iii) mengadakan forum serta seminar di negeri-negeri; (iv) mengadakan sambutan Hari Imunisasi Sedunia setiap tahun di peringkat nasional dan negeri-negeri dengan pengisian seminar, ceramah, pameran dan edaran bahan pendidikan kesihatan dan lain- lain;